open-index/open-wikipedia-markdown huggingface dataset:
Villingen-Schwenningen

**Villingen-Schwenningen** er ein by i Tyskland i delstaten Baden-Württemberg med om lag 90&nbsp;000 innbyggjarar. Byen er den største i *[[landkreis]]en * Schwarzwald-Baar. 

Villingen-Schwenningen ligg i austkanten av Schwarzwald ved elva Brigach, om lag 700 meter over havet. Kjelda til elva Neckar ligg i Schwenningen (Schwenninger Moos).

## Historie
I mellomalderen var Villingen ein austerriksk by. Under reformasjonen vart han verande katolsk. Villingen vart omleira av marsjal Tallard i 1704. Oberst Von Wilstorff forsvarte seg godt i dei utdaterte festningsverka og etter seks dagar måtte Tallar gje opp. 

Schwenningen var ein landsby fram til 1800-talet. I 1858 vart den første klokkefabrikken oppretta her, og frå den tida har urmakeri og presisjonsmekanikk vore ein viktig industri. 

Som ein del av reformene i Baden-Württemberg i 1972 vart Villingen og Schwenningen slått i saman, i lag med fleire andre omliggande landsbyar. Dei to halvdelane av byen heng derimot ikkje saman, og har mellom anna eit platå mellom seg. 

## Kjelder

**Denne artikkelen bygger på «[[:en:Villingen-Schwenningen|Villingen-Schwenningen]]» frå ,  den 25. juni 2007.*  

## Bakgrunnsstoff

*
Konstanz

**Konstanz** er ein by heilt sør i Tyskland i delstaten Baden-Württemberg med om lag 85&nbsp;000 innbyggjarar ved den vestlege breidda til Bodensjøen og grensa til Sveits.

Konstanz ligg ved elva Rhinen, som renn gjennom Bodensjøen. 

## Historie
Dei første spora etter siviliasjon i Konstanz går tilbake til seint i steinalderen. 

Rundt år 100 slo romarar seg ned i her, og namnet, som opphavleg var Constantia, kom frå keisar Constantius Chlorus som kjempa mot alemannarane i området og bygde festningsverk i byen. 

Rundt 585 kom den første biskopen til Konstanz og markerte starten på byen som eit andeleg senter. 

Konstanz eigde den einaste brua over Rhinen i området, og blømde som ein handelsstad i løpet av mellomalderen. Lin som vart produsert i byen fekk internasjonalt rykte og byen vart velståande. I 1192 fekk Konstanz status som fri keisarby, og var derfor direkte underlagt keisaren.

I 1414–1418 fann rådet i Konstanz stad. Under eit av desse, den 6. juli 1415 vart Jan Hus, som av kyrkja vart sett på som ein trugsel mot kristendommen, brend på bålet. Det var her Det vestlege skismaet vart enda og pave Martin V vart vald under den einaste konklaven halde nord for Alpane.
*Konzilgebäude* der konklaven vart halde kan ein framleis sjå i dag. 

I 1460 erobra Det sveitsiske edsforbundet Thurgau, området rundt Konstanz. Konstanz prøvde så å få verte ein del av Sveits, men skogkantonane stemde imot sidan dei frykta at bykantonane ville få for mykje makt. Konstanz vart dermed med i Det schwabiske forbundet. I den schwabiske krigen i 1499 mista Konstanz alle privilegia sine.

Reformasjonen gjorde sitt inntog i Konstanz i 1520-åra, leia av Ambrosius Blarer, og like etter erklærte byen seg offisielt for protestantisk. Biskopen vart då mellombels flytta til Meersburg, ein liten by på andre sida av innsjøen. Byen følgde først Confessio Tetrapolitana, og så Confessio Augustana. I 1548 gjorde Keisar Karl V byen Reichsacht (fredlaus) og byen måtte overgje seg til Habsburgmonarkiet som med ein gong gjekk til åtak på byen. Konstanz mista dermed statusen sin som fri keisarby. 

Habsburgherskarane ville gjeninnføre katolismen i byen, og opna eit jesuittuniversitet her i 1604. Teateret som følgde med, bygd i 1610, er det eldste teateret i Tyskland som framleis er i dagleg drift. 

I 1821 vart bispedømet Konstanz oppløyst og vart ein del av erkebispedømet Freiburg.

## Kjelder

**Denne artikkelen bygger på «[[:en:Konstanz|Konstanz]]» frå ,  den 25. juni 2007.*  

## Bakgrunnsstoff

*
Nord-Europa

**Nord-Europa** er den nordlege delen av det europeiske kontinentet. Det har variert kva som har blitt rekna med, i dag reknar ein inn:

* Norden (Danmark med Færøyane og Grønland, Finland, Island, Noreg, Sverige, stundom også Karelia og Kola)
* Baltikum (Estland, Latvia, Litauen)
* Dei britiske øyane (Storbritannia, Irland, Guernsey, Jersey og Isle of Man)
* andre område som ligg til Austersjøen og Nordsjøen (nordvestlege Russland, nordlege Polen, nordlege Tyskland og Benelux, som omfattar Nederland, Belgia og Luxembourg)

Dei sameinte nasjonane si statistikkavdeling definerer Nord-Europa som:

*  Danmark,  Estland,  Finland,  Island,  Republikken Irland,  Latvia,  Litauen,  Noreg,  Sverige og  Storbritannia.

## Historie
Før 1800-talet vart uttrykket «Nord» eller «Nordleg» nytta om Norden, Det europeiske Russland, Baltikum (på den tida Livland og Kurland) og Grønland. 

I tidlegare tider, då Europa var dominert av Middelhavsområdet (t.d. Romarriket), vart alt som ikkje låg nær havet kalla Nord-Europa, inkludert Tyskland, Nederlanda og Austerrike. Denne tydinga vert stundom framleis nytta i visse samanhengar, som i omtale av Den nordlege renessansen. I mellomalderen nytta ein uttrykket (Ultima) Thule om ein halvvegs mytisk stad så langt nord på kontinentet ein kunne kome. 

I EU vert Danmark, Sverige, Finland, Tyskland, Belgia og Nederland sett på som Den nordlege gruppa. 

Danevirke og Den engelske kanalen vart ofte rekna som grensa mellom Nord- og Sør-Europa i vest, sidan områda sør for desse grensene vart styrt av frankarane under Karl den store, og mykje av området nord for grensa ein gong vart styrt av England under Knut den mektige.

## Kjelder
Aalen

**Aalen** er ein by i Tyskland sør i delstaten Baden-Württemberg med om lag 70&nbsp;000 innbyggjarar. Byen er sete for *[[landkreis]]en* Ostalbkreis.

## Geografi
Aalen ligg ved elva Kocher, ved foten av Schwabisk Alb, som ligg sør og søraust for byen. I nord ligg åslandskapet Ellwanger Berge. Aalen er om lag 70 km aust for Stuttgart og 48 km nord for Ulm.

## Historie
Omkring 150–160 e.kr. låg det ein liten romersk festning her. Denne posisjonen var strategisk viktig på denne tida, sidan han låg i nærleiken av limes (grensa til Romarriket). Sjølve byen dukka først opp tusen år seinare, sannsynlegvis på 1200-talet. Han vart først nemnd i skriftlege kjelder på 1300-talet, då han var under grevane av Oettingen. Aalen var ein keisarby frå 1360 til 1802, då han vart annektert av Württemberg. Ein alvorleg bybrann råka byen i 1634. Han vart så sete for ein Oberamt, som landkreisen Aalen oppstod frå i 1938. I 1973 vart han slått saman med landkreisen Schwäbisch Gmünd til det nye Ostalbkreis. I 1975 vart Wasseralfingen, ein by med ein tredjedel av innbyggjarane i Aalen, slått saman med Aalen. 

## Kjelder

**Denne artikkelen bygger på «[[:en:Aalen|Aalen]]» frå ,  den 25. juni 2007.*  

## Bakgrunnsstoff

*
Schwäbisch Gmünd

**Schwäbisch Gmünd** er ein by i Tyskland sør i delstaten Baden-Württemberg med om lag 65&nbsp;000 innbyggjarar. Byen er den nest største byen i *[[landkreis]]en* Ostalbkreis etter Aalen. 

Schwäbisch Gmünd ligg ved elva Rems, om lag 50 km aust for Stuttgart, hovudstaden i Baden-Württemberg. Han ligg òg ved den nordlege foten av Schwabisk Alb.

## Historie
Dei første busetnadane i dette området er frå om lag 100-talet e.kr, då romerske soldatar slo seg ned i nærleiken av limes, den romerske grensa. På 200-talet gjekk alemannarar over grensa og erobra området og slo seg ned her. 

Schwäbish Gmünd vart grunnlagd på midten av 1100-talet. Han var ein fri keisarby frå 1268 til 1803, då han vart ein del av Württemberg.

## Kjelder

**Denne artikkelen bygger på «[[:en:Schwäbisch Gmünd|Schwäbisch Gmünd]]» frå ,  den 25. juni 2007.*  

## Bakgrunnsstoff

*
Sindelfingen

**Sindelfingen** er ein by i Tyskland i delstaten Baden-Württemberg med om lag 65&nbsp;000 innbyggjarar. Byen ligg om lag 15 km sørvest for Stuttgart. 

Byen grensar til Böblingen, Stuttgart og Leonberg, og byen glir faktisk i eitt med Böblingen. Elva Schwippe har sitt utspring i Sindelfingen. I nord ligg naturreservatet Glemswald.

Økonomien i byen er hovudsakleg basert på bilindustrien, særleg fabrikken DaimlerChrysler og kontora til Smart. I mellomalderen låg det eit veveri i byen, og i dag står moteindustrien framleis sterkt her. 

## Historie
Sindelfingen vart først nemnd i skriftlege kjelder i 1155, men sjølve byen vart grunnlagd i 1263 av grev Rudolf von Tübingen-Herrenberg. I 1535 vart byen protestantisk som følgje av reformasjonen. 

## Kjelder

**Denne artikkelen bygger på «[[:en:Sindelfingen|Sindelfingen]]» frå ,  den 25. juni 2007.*  

## Bakgrunnsstoff

*
Datamus

**Datamus**, også berre kalla mus, er i datavitskapen ein peikereiskap som vert nytta saman med ei datamaskin. Datamusa er utstyrt med ei anten ei kule, optisk lys eller ein laser som registrerer todimensjonal rørsle, opp og ned og til venstre og høgre.

## Historie
Opphavsmannen til datamusa er Douglas Engelbart frå Stanford Research Institute. Han fann henne opp i 1963 då han jobba med eit system kalla oN-Line. Ideen var at brukaren skulle kunne styre eller påverke systemet, både maskinvare og dataprogram, med sin eigen kropp. Den første datamus var ein treklosse som hadde to hjul som registrerte rørsle i kvar si retning. Engelberg prøvde òg peikereiskap kopla til hovudet, men handmusa var mest praktisk.

I løpet av 1970-talet forbetra Bill English musa med å skifte ut hjula med ei kule som kunne rulle i alle retningar. Små hjul inne i musa registrerte når musa flytta seg. Denne typen datamus vart populær då Apple lanserte Macintosh-maskina i 1982, men det var arbeidstasjonen 8010 Star Information System frå Xerox som var den første datamaskina som kom med datamus. Eigarar av datamaskiner frå IBM og kompatible datamaskiner måtte lenge klare seg utan mus, eller kjøpe det som ekstrautstyr.
Joss Stone

**Joss Stone** (), opphavleg **Joscelyn Eve Stoker** , er ein engelsk soul- og R&B-songar. Stone blei verdskjend som femtenåring for ein djup, sjelfull songstemme som gav henne tilnamnet «den kvite Aretha Franklin». Ho vann to Brit awardar i 2005, Beste kvinnelege soloartist og Beste urbane artist. Opptredenen hennar under utdelinga av same prisen i 2007 førte til kritikk i britisk presse for merkeleg oppførsel og ein «halv-amerikansk aksent» som ho hadde fått etter å ha budd eit år i Amerika.
### Album

* *The Soul Sessions* (2003)
* *Mind, Body & Soul* (2004)
* *Introducing Joss Stone* (2007)
* *Colour Me Free!* (2009)
* *LP1* (2011)
* *The Soul Sessions Vol. 2* (2012)
* *Water for Your Soul* (2015)

## Kjelder

**Denne artikkelen bygger på «[[:en:Joss Stone|Joss Stone]]» frå ,  den 26. juni 2007.*  
 
### Fotnotar




## Bakgrunnsstoff
Det bahrainske flagget

**Det bahrainske flagget** er raudt og kvitt med fem trekantspissar i skiljet mellom fargene. Flagget i si noverande form vart innført som nasjonalflagg i Bahrain i 2002, då fleire spissar vart endra til fem. Flagget blir nytta i uendra form som nasjonalflagg på land, handelsflagg, statsflagg og orlogsflagg.

## Symbolikk
Den raude fargen skal symbolisera den muslimske gruppa kharijitar. 

Dei fem kvite spissane står for dei fem søylene i islam. 

## Soge
Det eldste kjende flagget frå Bahrain var heilt raudt. Det kvite feltet kom til som ei stripe på 1800-talet under britisk press, som teikn på at Bahrain hadde inngått forbund om å gjere slutt på sjørøvaråtak på handelsskip. Alle vennlegsinna statar i Persiabukta la til ein kvit bord. Frå 1832 brukte Bahrain brukte trekantspissar langs borden. Same året vart det også utforma eit nasjonalt våpenskjold.

Opphavleg hadde flagge tjueåtte kvite spissar, men dette vart redusert til åtte i 1972 og vidare til fem i 2002. Landet endra då status frå emirat til kongedømme, og fekk også eit noko endra flagg og eit nytt kongeflagg. Dette flagget er basert på nasjonalflagget, men har to kvite striper langs øvre og nedre kant, i tillegg også ei kongekrone i gult i øvre felt.


File:Flag of Bahrain (before 1820).png|Flagg brukt før 1820.
File:Flag of Bahrain (1820-1932).png|Flagg brukt mellom 1820 og 1932.
File:Flag of Bahrain (1932 to 1972).svg|Flagg brukt mellom 1932 og 1972.
File:Flag of Bahrain (1972-2002).svg|Flagg brukt mellom 1972 og 2002.
File:Royal Standard of Bahrain.svg|Kongeflagget sidan 2002.


## Liknande flagg
Det qatarske flagget er raudt og kvitt med ein liknande sikksakkbord, men har ein djupare raudfarge.

## Kjelder
* *Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000
* *Complete Flags of the World*, Dorling Kindersley, femte utgåve 2008.
* Bahrain: History of the National Flag ved *Flags of the World* (flagspot.net)

## Bakgrunnsstoff
Volhynia

**Volhynia** omfattar den historiske regionen i det vestlege Ukraina mellom elvane Pripyat og vestlege Bug, nord for Galizia og Podolia. Området har svært gammal slavisk folkesetnad, og det var før òg mange jødiske shtetlar der. 

Etter 1500-talet var Volhynia ein del av Polen-Litauen. I denne perioden slo polakkar og jødar seg ned der. Katolikkane tok med makt over ein del av dei ortodokse kyrkjene i området. Etter den tredje polske delinga vart Volhynia ein del av det russiske imperiet. Det var heilt til første verdskrigen den mest rurale provinsen i den vestlege delen av Russland. 

I 1921, etter den polsk-sovjetiske krigen, vart Volhynia delt mellom Polen og Sovjet-Russland. Polen tok den største delen.

I 1935-1938 gjennomførte Stalin ein deportasjon av polakkane i Aust-Volhynia – dette var den første etniske deportasjonen i Sovjetunionen si historie.

I 1939 vart heile Volhynia overført til Sovjetunionen som del av Molotov-Ribbentrop-pakta. Den tyske minoriteten i området flytta no til polske område tekne over av nazistane. Etter det tyske åtaket på Sovjetunionen vart jødar og polakkar offer for etniske reinsingar gjennomført av nazistane og den ukrainske opprørshæren UPA. 

Volhynia vart verande ein del av Sovjetunionen etter andre verdskrigen. Dei fleste attverande polakkane vart repatrierte til Polen i 1945. Sidan Sovjetunionen vart oppløyst, er Volhynia no ein del av det sjølvstendige Ukraina.
Brattvåg

**Brattvåg** er ein tettstad i Ålesund kommune i Møre og Romsdal. Staden var kommunesenteret i tidlegare Haram kommune. Tettstaden ligg på vestsida av Samfjorden og har tre skular; barneskule, ungdomsskule og vidaregåande. Han husar fabrikkar for Rolls-Royce og Aker Yards.

Brattvåg vart busett 17. mars 1912. Då flytte Anna og Iver Skjelten inn i huset dei nett hadde bygd seg i det som då heitte Brattholmvågen. Etter at dei hadde fått bygd kraftverk, bygde dei sildoljefabrikk, guanomylne og jodfabrikk. 

Seinare flytte slektningar av Ivar Skjelten til. Dei hjelpte til med industrialiseringa. Åtte år etter det fyrste huset vart bygd var det 22 verksemder i Brattvåg.

Herrelaget til Brattvåg IL spelar i avdeling 9 i 3. divisjon. 

## Kjelder
* Oddgeir Bruaset: *Arven*. Ålesund 2007. ISBN 978-82-91385-44-0
Offenburg

**Offenburg** er ein by i Tyskland i delstaten Baden-Württemberg med om lag 65&nbsp;000 innbyggjarar. Byen er den største i *[[landkreis]]en* Ortenaukreis.

## Geografi
Offenburg ligg nær Rhinen mellom Karlsruhe og Freiburg. Den franske byen Strasbourg ligg rett vest på andre sida av Rhinen. Offenburg ligg ved munningen av elvedalen Kinzig. Kinzig renn ut av Schwarzwald og møter Rhinen nær Kehl.

## Historie
Byen vart først nemnd i skriftlege kjelder frå 1148. I 1240 hadde Offenburg alt vorte ein fri keisarby. Byen vart nesten heilt øydelagd under niårskrigen. I 1803 mista Offenburg statusen sin som fri keisarby og kom inn under storhertugdømet Baden.

*Offenburger Programm*, som inneheldt tretten krav «i innbyggjarane av Baden sitt namn», vart kunngjort i Offenburg 12. september 1847 i oppkjøringa til den badenske revolusjonen under revolusjonane i 1848. Dette var det første demokratiske kravet i Tyskland. Offenburger Programm kravde grunnleggande rettar og menneskerettar, i tillegg til pressefridom og ein progressive sturktur for inntektsskatt. Den 19. mars 1848 vart kravet stadfesta av 20&nbsp;000 medlemmar av Offenburg folkeforsamling. 

## Kjelder

**Denne artikkelen bygger på «[[:en:Offenburg|Offenburg]]» frå ,  den 26. juni 2007.*  

## Bakgrunnsstoff

*
Giftslange

**Giftslangar** er slangar som produserer gift. Gifta blir injisert i byttedyr frå hoggtenner i slangekjeften. Gifta er modifisert spytt. Gifta inneheld gjerne stoff som verkar på blodtrykk eller muskelkontroll, saman med enzym som mellom anna verkar inn på korleis gifta spreier seg i kroppen.
Lviv

**Lviv** (ukrainsk skrift *Львів*, russisk skrift *Львов*, tysk *Lemberg*) er ein by vest i Ukraina. Byen vert rekna som det største kultursenteret i Ukraina i dag. Det historiske hjartet i byen med gamle bygningar og brusteinsgater overlevde andre verdskrigen og den påfølgjande sovjettida stort sett uskadd. Byen har mange industriar og institusjonar for høgare utdanning, som Lviv universitet og Lviv polyteknisk. Lviv har òg mange kulturinstitusjonar som eit filharmonisk orkester og det kjende Lviv opera og ballett. Gamlebyen er innskriven på verdsarvlista til UNESCO. Omkring halvparten av alle kulturminna i Ukraina finst i Lviv. 

Byen har dagleg flysamband med Warszawa, Frankfurt og Wien.

I 2009 kåra det ukrainske magasinet *Focus* Lviv til den beste ukrainske byen å bu i. Sidan byen har ein vesteuropeisk atmosfære vert han kalla Ukrainas vesle Paris. 

Byen var ein av vertskapsbyane under UEFA Euro 2012. 

## Lviv
Lviv blir kalla *Lwów* på  polsk, *Lvovas* på litauisk og *Lemberg* på tysk. Det latinske namnet er *Leopolis*, dvs. «Løvebyen».

## Historie
Som ein mellomalderby i Raud Rutenia vart Lviv grunnlagd i 1240-åra av kong Daniel av Galizia frå det rutenske fyrstedømet Halytsj-Volhynia og kalla opp etter sonen hans, Lev. Byen er først nemnd i skriftlege kjelder i 1256 då ein brann i byen Chełm vart sett frå Lviv. I 1349 vart Raud Rutenia og Lviv innlemma i Kongedømet Polen av kong Kasimir III den store. Lviv høyrte til Polen 1349–1772, Det austerrikske imperiet 1772–1918 og Den andre polske republikken 1918–1945. I denne perioden fungerte byen som eit stort polsk og jødisk kultursenter og polakkar og jødar utgjorde majoriteten av folkesetnaden fram til den andre verdskrigen braut ut. Då Tyskland og Sovjetunionen invaderte Polen under andre verdskrigen vart Lviv og Lwów voivodskap okkupert og annektert av Sojvetunionen og vart ein del av Den ukrainske sovjetiske sosialistrepublikken frå 1939 til 1941. Mellom juli 1941 og juli 1944 var Lviv under tysk okkupasjon og høyrte til Generalguvernementet. I juli 1944 vart byen erobra av den raude armeen og den polske heimearmeen. Etter avtalar i Jaltakonferansen vart Lviv innlemma i Ukrainske SSR. Dei fleste polakkane i Lviv vart overførte til polske område. 

Etter oppløysinga av Sovjetunionen i 1991 vart byen ein del av det no sjølvstendige Ukraina, og er i dag det administrative senteret i Lviv oblast.

## Klima
Lviv har eit fuktig kontinentalklima (Köppen si klimaklassifisering *Dfb*) med kalde vintrar og mild somrar. Middeltemperaturen er -3,1 °С i januar og 18,3 °С i juli. Årsmiddelnedbøren er 745 mm og mest nedbør kjem om sommaren. Lviv får omkring 1809 soltimar i året 



## Folk frå Lviv
*Roman Sjukhevitsj, avdød militærleiar og kollaboratør

## Kjelder

* *Denne artikkelen bygger på «[[:en:Lviv|Lviv]]» frå , den 9. september 2012.* 
*** oppgav desse kjeldene:*


## Bakgrunnsstoff

*  (ukrainsk)
* Lvivs reminissenser fotogalleri til Olena Krusjynska (ukrainsk, englesk, italiensk)
Gordon Brown

**James Gordon Brown** () er ein britisk arbeidarpartipolitikar. Han var statsminister i Storbritannia frå 27. juni 2007 til 11. mai 2010, då han trekte seg som statsminister og partileiar etter nederlag i parlamentsvalet.

Brown blei fødd i den skotske byen Glasgow. Han studerte historie ved universitetet i Edinburgh, der han fekk doktorgrada i 1982 med avhandlinga *The Labour Party and Political Change in Scotland 1918-29*. Brown var også *[[rector]]* ved universitetet frå 1972 til 1975, og var redaktør for *[[The Red Paper on Scotland]]*. Han arbeidde som amanuensis ved Edinburgh og Glasgow College of Technology og var seinare journalist og redaktør ved Scottish Television fram til han blei vald inn i parlamentet i 1983.

Gordon Brown stilte til val for Labour for første gong i 1979, og blei vald inn i det britiske parlamentet som i 1983. Han blei handels- og industripolitisk talsmann for opposisjonen i 1985, deretter skuggeskattestatsminister og skuggefinansminister før han i mai 1997 blei utnemnd til britisk finansminister i regjeringa til Tony Blair. Ved å sitja i denne stillinga fram til juni blei han den finansministeren som har sete lengst sidan tidleg på 1800-talet. Brown blei utnemnd til leiar for det britiske arbeidarpartiet den 24. juni 2007 og blei statsminister tre dagar seinare.

Ein rugbyskade under studenttida førte til at han mista synet på venstre auget.

## Bakgrunnsstoff
Det albanske flagget

**Det albanske nasjonalflagget** har raud grunnfarge med ei svart dobbeltørn i midten. Det stammar frå våpenskjoldet til Gjergj Kastriot Skanderbeg, som leidde Albania i eit vellykka opprør mot Det osmanske riket på 1500-talet. Dette førte til i ein kort periode av albansk sjølvstende frå 1443 til 1478. Det noverande flagget vart innført 7. april 1992. 

Ørna er eit albansk nasjonalsymbol. Dobbeltørna stammar frå Romarriket. Same ørn er også avbilda på det albanske riksvåpenet.

## Historiske flagg

Tidlegare albanske statar, som det albanske kongedømmet og det kommunistiske Albania, har hatt flagg som i grunnform har vore det same. Kongedømmet førte flagget med ørna som nasjonalflagg, medan statsflagget også hadde den såkalla *Skanderbeg-hjelmen* som på toppen har eit geitehovud med horn.

Då landet var okkupert av Italia under andre verdskrigen fekk flagget element frå det italienske riksvåpenet. 
Under kommunismen vart ei raud stjerne med gult omriss plassert over ørna. Stjerna vart fjerna i 1992.


fil:Albania 1914 Flag.svg|Det albanske flagget 1914-1920.
fil:Flag of Albania (1939).svg|Det albanske flagget 1939-1943.
Fil:Flag of Albania 1946.svg|Det albanske flagget 1946-1992.


## Andre flagg
Nasjonalflagget blir bruka på land også av statlege styresmakter og forsvaret. Til sjøs er det eit statsflagg, det vil seie i bruk av statlege fartøy. Sivile fører til sjøs eit handelsflagg som har ei svart stripe i raud duk. Orlogsflagget har den svarte dobbeltørna på kvit duk med ei raud stripe under. For skip som høyrer til reserven er stripa blå, medan skip frå kystvakta fører flagg der denne stripa er grøn. 


Fil:Civil Ensign of Albania.svg|Handelsflagg
Fil:Naval Ensign of Albania.svg|Orlogsflagg


## Bakgrunnsstoff
** Litteratur **
* *Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000
* *Flaggenbuch (Flg.B.). Bearbeitet und herausgegeben vom Oberkommando der Kriegsmarine*, Verlag der Reichsdruckerei, Berlin, 1939

## Kjelder

* *Complete Flags of the World*, Dorling Kindersley, femte utgåve 2008.


* *Denne artikkelen bygger på «[[:en:Flag of Albania|Flag of Albania]]» frå , den 6. juli 2011.*
Norsk svarteliste 2007

**Norsk svarteliste 2007** er ei oversikt med økologiske risikovurderinger over eit utval framande artar som er spreidde i naturen i Noreg. Svartelista er utgjeven av Artsdatabanken; dei konkrete risikovurderingane er gjort av ei ekspertgruppe med 18 medlemmer frå 6 forskingsinstitusjonar. Norsk svarteliste 2007 er sett opp som eit motstykke til Norsk Raudliste 2006.

Lista vart ajourført med Norsk svarteliste 2012. Frå 2018 er lista avløyst av Fremmedartslista.

Artsdatabanken har registrert totalt 2483 framande artar av plantar og dyr i norsk natur. Av desse er 217 er risikovurderte i 2007, og inndelte i tre kategoriar:

* Låg risiko - 41 artar som neppe er noko trugsmål mot det naturlege lokale biologiske mangfaldet. 
* Ukjend risiko - 83 artar der kunnskapen i ekspertgruppa ikkje er tilstrekkeleg til å vurdere dei negative effektane for det naturlege lokale biologiske mangfaldet.
* Høg risiko - 93 artar som trugar det naturlege lokale biologiske mangfaldet.

Framande artar på Svalbard, Bjørnøya og Jan Mayen er ikkje vurderte.

## Resultat
Blant dei 93 artane som ekspertgruppa meiner trugar det naturlege lokale biologiske mangfaldet, finst bakteriar, makroalgar, mikroalgar, pseudosopp, sopp, mosar, karplantar, ribbemaneter, flatormar, rundormar, krepsdyr, edderkoppdyr, insekt, sniglar, muslingar, sekkdyr, fisk og pattedyr.

Blant karplantane med høg risiko er tromsøpalme , platanlønn og hagelupin, blant flatormane *[[Gyrodactylus salaris]]*, blant krepsdyra kongekrabbe, amerikansk hummar og pungreka *Mysis relicta*. Fem pattedyrartar er oppførte som høgrisikoartar, nemleg piggsvin (ein spreidd norsk art), kanin, austmarkmus, mink og vaskebjørn.

## Kjelder
* www.artsdatabanken.no/ - Norsk svarteliste 2007 

## Litteratur
* Gederaas, L., Salvesen, I. og Viken, Å. (red.) 2007. *Norsk svarteliste 2007 – Økologiske risikovurderinger av fremmede arter. 2007 Norwegian Black List – Ecological Risk Analysis of Alien Species.* Artsdatabanken, Norway. ISBN 978-82-92838-02-0
Framande artar

**Framande artar** er artar, underartar eller lågare takson som opptrer utanfor sitt naturlege utbreiingsområde eller spreidingspotensiale; omgrepet omfattar alle livsstadium som har potensial til å overleve og formeire seg. Dersom dei skader økosystemet, blir dei kalla ein invasiv art.

Omgrepet har avløyst omgrepet *introdusert art*, sidan ordet *introdusert* indikerer ein aktiv handling, medan ordet *framand* ikkje seier noko om korleis arten er spreidd.

Framande artar kan særleg ha store konsekvensar for økosystem på øyar som tidlegare har vore isolerte.

## Noreg
I Noreg fører Artsdatabanken opp framande artar i Fremmedartlista. I Norsk svarteliste 2007 hadde han 
risikovurdert 217 av 2483 registrerte framande artar. 

## Døme
Nokre artar, som brunrotte, gråspurv, fasan og stare, er blitt innførte over store delar av verda. I tillegg kjem innførte tamdyr som ofte blir ville: Kaninar, hundar, geiter, grisar og kattar.


fil:Arion lusitanicus.jpg|Brun skogsnigel, også kalla *mordarsnigel*, er ein framand art i Noreg.
fil:Common Pheasant (Hybride).jpg|Fasan har blitt teken frå opphavområde i Asia til store delar av verda.
fil:Acer in Autumn.JPG|Spisslønn er ein innført og utbreidd art i Canada.
fil:CaulerpaTaxifolia.jpg|*[[Caulerpa taxifolia]]*, også kalla *mordargalgen*, er ein innført art i Middelhavet.


## Sjå òg
* Brun skogsnigel
* Pungreke
## Kjelder
* www.artsdatabanken.no/ - Norsk svarteliste 2007 
* Invasjonen vi ikkje kan hindre - Forskning.no
Lundsæter kraftverk

**Lundsæter kraftverk** er eit vasskraftverk i Stord kommune i Hordaland. 

Kraftverket vart opna i 1934 og gjer bruk av fallet på 111,5 meter frå Tysevatnet.

Nedslagsfeltet er på 5 km2 og tilsiget er på 12 millionar m3. Kraftverket har ein effekt på 6,4 MW med to Francisturbinar, og årsproduksjonen er 2,4 GWh.

Anlegget vart bygd av Stord kommune, men eigarselskapet Stord Energi vart i 1999 kjøpt opp av BKK, som i dag eig og driv selskapet.

## Kjelder
* ENERGILINK sitt digitale oppslagsverk
Børtveit kraftverk

**Børtveit kraftverk** er eit vasskraftverk i Stord kommune i Vestland. Kraftverket vart bygd i 1921 av Stordø Kisgruber AS for å skaffa energi til gruvedrifta.

Anlegget har vorte utvida fleire gonger, og har i dag ein effekt på 2 MW og leverer 8 GWh i året. Sunnhordland Kraftlag har eigd kraftverket sidan 1972.

Børtveit kraftverk ligg ut mot sjøen på austsida av Stord.

Det første aggregatet som var i bruk på Børtveit, var ein turbin frå J. M. Voith og ein Siemens generator. Dette utstyret står no i Gruvemuseet på Litlabø.

## Kjelder
* Nettsida til ''Venelaget for Gruo'' 
* ENERGILINK oppslagsverk
Friedrichshafen

**Friedrichshafen** er ein by i Tyskland i delstaten Baden-Württemberg med om lag 65&nbsp;000 innbyggjarar. Byen høyrer til landkreisen Bodenseekreis og ligg på nordsida av Bodensjøen nær grensa til Sveits og Austerrike.

Friedrichshafen er mest kjend som heimstaden til luftskipprodusenten ZLT Zeppelin Luftschifftechnik GmbH, no med namnet ZLT Zeppelin Luftschifftechnik GmbH & Co KG, og *[[Dornier Flugzeugwerke]]*, i tillegg til ZF Friedrichshafen AG, som lagar transmisjonssystem. Grev Ferdinand von Zeppelin, som var fødd i Konstanz, bygde opphavleg luftskip i ein flytande monteringshall på innsjøen. 

Ved breidda av innsjøen ligg det i dag eit stort Zeppelin-museum. Dei siste åra har ein laga små zeppelinarar med bruk av moderne teknologi (*[[Zeppelin NT]]*) og desse kan ta turistar med på rundturar. 

## Kjelder

**Denne artikkelen bygger på «[[:en:Friedrichshafen|Friedrichshafen]]» frå ,  den 26. juni 2007.*  

## Bakgrunnsstoff

*
Cervus

**Cervus** er ei biologisk slekt innan hjortefamilien (*Cervidae*) som inneheld desse artane:

* Tibetansk hjort (*[[Cervus albirostris]]*)
* *[[Cervus alfredi]]*
* Wapiti (*[[Cervus canadensis]]*)
* Barasingahjort (*[[Cervus duvaucelii]]*)
* Hjort (*[[Cervus elaphus]]*)
*Thaminhjort (*[[Cervus eldii]]*, også kjend som elds hjort og asiahjort
* *[[Cervus mariannus]]*
* Sikahjort (*[[Cervus nippon]]*) 
* *[[Cervus schomburgki]]* (døydde ut 1938)
*Rusahjort  (*[[Cervus timorensis]]*), også kjend som javahjort
*Sambar (*[[Cervus unicolor]]*)

## Bakgrunnsstoff
*
Det zimbabwiske flagget

**Det zimbabwiske flagget** er delt i sju vassrette striper med ein kvit, svarkanta trekant på venstre side. I denne finst ei femtakka raud stjerne med ein gul zimbabwefugl oppå. Zimbabwe tok i bruk flagget som nasjonalflagg den 18. april 1980. 

## Symbolikk
Zimbabwefuglen er eit symbol for landet, etter ein statue som vart funnen i ruinane av Store Zimbabwe. Fuglen står for Zimbabwe si historie, medan den raude stjerna under symboliserer kampen for sjølvstende.

Flagget bruker panafrikanske fargar. Den offisielle tydinga av fargane i flagget er elles: 
* Grønt for landbruket og landsbygda i Zimbabwe
* Gult for mineralrikdommen i landet
* Raudt for blodet tapt under Chimurengakrigane
* Svart for arva og etnisitetet til opphavlege afrikanarar i Zimbabwe
* Kvitt for fred

## Historikk
Flaggan bygger på det sjølvstenderørsla ZANU (*Zimbabwe African National Union*) nytta under kampen mot den rhodesiske regjeringa på 1970-talet.

Tidlegare brukte Sør-Rhodesia, som mange andre britiske koloniar, orlogsflagget *[[Blue Ensign]]* som grunnlag for sitt flagg. Då utbrytarrepublikken Rhodesia blei til i 1964 brukte ein eit flagg med lyseblå duk som bygde på flagget til det britiske flyvåpenet. 11. november 1968 bytta ein flagget ut med eit grønt og kvitt flagg utan britiske symbol.


Fil:Flag of Southern Rhodesia (1924–1964).svg|Flagget til Sør-Rhodesia 1923-1953.
Fil:Flag of the Federation of Rhodesia and Nyasaland (1953–1963).svg|Flagget til Den sentralafrikanske federasjonen (Rhodesia og Nyasaland) 1953-1963.
Fil:Flag of Rhodesia (1964–1968).svg|Den sjølverklært staten Rhodesia sitt flagg (1964).
Fil:Flag of Rhodesia (1968–1979).svg|Det rhodesiske flagget 1968-1979.
Fil:Flag of Zimbabwe Rhodesia.svg|Flagget nytta av Zimbabwe-Rhodesia under sjølvstendekampen i 1979.
Fil:Flag of ZANU-PF.svg|Flagget brukt av ZANU-PF i dag


## Kjelder

* *Denne artikkelen bygger på «[[:en:Det zimbabwiske flagget|Det zimbabwiske flagget]]» frå , og «[[:sv:Zimbabwes flagga|Zimbabwes flagga]]» frå  den 24. april 2010.* 
 
* Svensk Wikipedia oppgav:
**
Hjortedyr

**Hjortedyr** (Cervidae), stundom også kalla **cervidar**, er ei gruppe sky og varsame klauvdyr som varierer i storleik frå rundt 6-8 kg (sørleg pudu) til over 800 kg (elg). Det finst om lag 44 ulike nolevande artar, fordelt på 17 slekter i fire underfamiliar.

## Underfamiliar og slekter

* Familie: **Hjortedyr** (*Cervidae*)
** **[[Muntjakar og duskhjortar]]** (*Muntiacinae*)
*** Muntjakar (*Muntiacus*)
*** Duskhjortar (*Elaphodus*)
** **[[Ekte hjortedyr]]** (*Cervinae*)
*** Dåhjortar (*Dama*)
*** Svinehjortar (*Axis*)
*** Ekte hjortar (*Cervus*)
*** Davidshjort (*Elaphurus*)
**** Davidshjort (*Elaphurus davidianus*)
** **[[Vasshjortedyr]]** (Hydropotinae)
*** Vasshjortar (*Elaphurus*)
**** Vassrådyr (*Hydropotes inermis*)
** **[[Andre hjortedyr]]** (*Capreolinae*)
*** Mulhjortar (*Odocoileus*)
**** Mulhjort (*Odocoileus hermionus*)
**** Kvithalehjort eller Virginiahjort (*Odocoileus virginianus*)
*** Rådyr (*Capreolus*)
**** Rådyr (*Capreolus capreolus*)
*** Elgar (*Alces*)
**** Elg (*Alces alces*)
*** Reinsdyr (*Rangifer*)
**** Rein (*Rangifer tarandus*)
*** Sumphjortar (*Blastocerus*)
**** Sumphjort (*Blastocerus dichotomus*)
*** Pampashjortar (*Ozotoceros*)
**** Pampashjort (*Ozotoceros bezoarticus*)
*** Andeshjortar (*Hippocamelus*)
**** Chilensk andeshjort (*Hippocamelus bisulcus*)
**** Peruansk andeshjort (*Hippocamelus antisensis*)
*** Spisshjortar (*Mazama*)
**** Raud spisshjort (*Mazama americana*)
**** Grå spisshjort (*Mazama gouazoupira*)
**** Raud dvergspisshjort (*Mazama rufina*)
**** Dvergspisshjort (*Mazama chunyi*)
*** Puduar (*Pudu*)
**** Sørleg pudu (*Pudu pudu*)
**** Andespudu/nordleg pudu (*Pudu mephistophiles*)

## Bakgrunnsstoff
Ekte hjortedyr

**Ekte hjortedyr** (*Cervinae*) er ei biologisk gruppe innan hjortedyra (*Cervidae*) som består av 14 artar fordelt på fire slekter.

## Artar

*Dåhjortar (*Dama*)
**Dåhjort eller dådyr *(Dama dama)*
*Svinehjortar (*Axis*)
**Aksishjort (*Axis axis*)
**Svinehjort (*Axis porcinus*)
**Kuhls hjort/baweansk svinehjort (*Axis kuhlii*)
**Filippinsk svinehjort (*Axis calamianensis*)
*Ekte hjortar (*Cervus*)
**Tibetansk hjort (*Cervus albirostris*)
**Barasingahjort (*Cervus duvaucelii*)
**Hjort (*Cervus elaphus*)
**Wapiti (*Cervus canadensis*)
**Elds hjort/Asiahjort (*Cervus eldii*)
**Sikahjort (*Cervus nippon*)
**Javahjort/Rusahjort (*Cervus timorensis*)
**Sambar (*Cervus unicolor*)
*Davidshjort (*Elaphurus*)
**Davidshjort (*Elaphurus davidianus*)

## Bakgrunnsstoff
*
Muntjakar og duskhjortar

**Muntjakar og duskhjortar** (*Muntiacinae*) er ei biologisk gruppe innan hjortedyra (*Cervidae*) som lever i Sør- og Aust-Asia. Gruppa inneheld av 12 artar fordelt på 2 slekter.

* Muntjakar (*Muntiacus*)
** Borneisk muntjak (*Muntiacus atherodes*)
** Svartmuntjak (*Muntiacus crinifrons*)
** Feas muntjak/thaimuntjak (*Muntiacus feae*)
** Gongshan muntjak (*Muntiacus gongshanensis*)
** Indiamuntjak (*Muntiacus muntjak*)
** Pu hoat-muntjak (*Muntiacus puhoatensis*)
** Putaomuntjak/løvhjort (*Muntiacus putaoensis*)
** Reeves muntjak/kinesisk muntjak (*Muntiacus reevesi*)
** Roosevelts muntjak (*Muntiacus rooseveltorium*)
** Truong son-muntjak (*Muntiacus truongsonensis*)
** Kjempemuntjak (*Muntiacus vuquangensis*)
* Duskhjortar (*Elaphodus*)
** Topphjort (*Elaphodus cephalophus*)

## Bakgrunnsstoff
Det brasilianske flagget

Det brasilianske flagget er grønt med ein stor gul oval rombe i midten. Inne i ovalen er det ein blå sirkel med 27 kvite stjerner i fem ulike størrelsar samt eit kvitt band med Brasil sitt motto: «Ordem e Progresso» («Orden og framsteg»).

Dei 27 stjernene representerer ein delstat eller det føderale distriktet.
Fylkesveg 8850

**Fylkesveg 8850** i Finnmark går mellom Hesseng og Nyrud i Sør-Varanger kommune.

Vegen tar av frå E6 ved Hesseng og går forbi Sandnes og Bjørnevatn sørover i Pasvikdalen til Nyrud. Vegen er 97,6 km lang.
Vegen er asfaltert, bortsett frå dei sørlegaste 5 km som er grusveg.

Sidan 1930-talet har det eksistert planar på å forlenge vegen frå Nyrud og sørover, forbi treriksrøysa på Krokfjell og vidare til Nellim i Finland. Den såkalla Mellomriksvegen er framleis under administrativ og politisk behandling, og det blei lagt fram ei konsekvensutreiing med kostnadsoverslag i 2006. I 2020 avgjorde regjeringa at prosjektet skulle leggjast på is, og at fylket måtte betala for ein slik veg. 

Før 1. januar 2010 var vegen riksveg. Etter at forvaltingsreforma trøddde i kraft fekk han status som fylkesveg.
Fram til 2019 hadde vegen nemniinga fylkesveg 885, og var ein primær skilta fylkesveg. Samtidig som vegen fekk nytt nummer blei fylkesveg 357 og fylkesveg 362 i Finnmark del av vegen. Hovudstrekninga (den opphavlege Fv885) er framleis primær fylkesveg. Vegen blir ikkje lenger skilta med nummer.

## Kommunar og knutepunkt
### 

*  Hesseng
*  frå Sandnes til Langfjorden (1,2 km)
* Arm frå Vierdalen til Bjørnevatn (1,4 km)
* Arm frå Skillebekk til Svanvik (1,1 km)
*  frå Bekkevoll via Skrotnes til Stenbakk (10,5 km)
*  Stenbakk
*  frå Nyrud til Nyrud gård (0,8 km)
*  Øvre Pasvik nasjonalpark

## Kjelder


## Bakgrunnsstoff
Europaveg 69

**Europaveg 69 i Noreg** (E69) går mellom Nordkapp i Finnmark fylke til Olderfjord i Porsanger kommune i same fylke. Strekninga er 129&nbsp;km lang.

Europaveg&nbsp;69 er vinterstengd mellom avkøyringa til Skarsvåg og Nordkapp, normalt frå oktober til april. Det er den einaste vinterstengde europavegen i heile Europa.

## Historikk
Riksveg 95 skifta namn til E69 i 1992. 15. juni 1999 opna Fastlandssambandet til Magerøya, FATIMA, med Nordkapptunnelen og Honningsvågtunnelen. Veganlegget er på til saman 28 km og kosta 1 milliard kroner.

## Kommunar og knutepunkt
###### 

* Nordkapp
* Det høgaste punktet på vegen (305 moh., nær Nordkapphallen)
* Vinterstenging
* frå Rundvatnet til Skarsvåg (3,2 km)
* frå Skipsfjordhøgda til Gjesvær (20,9 km)
* frå Skipsfjordhøgda til Kamøyvær og Vassvika (2,8 km)
* frå Nordmannset til  (0,8 km)
*Arm til Honningsvåg (2,6 km)
** frå Sørvågen til Nordvågen (5,6 km)
** →  Hurtigruten, biler kan takast med.
* Honningsvågtunnelen (4443 m)
* Sarnestunnelen (195 m)
* Veidnesbrua (520 m)
* Bomstasjon Fatima
* Nordkapptunnelen (6875 m, 212 muh.)
* frå Vedbotn til Repvåg (3,1 km)

* Sortviktunnelen (499 m)
* Skarvbergtunnelen (2920 m)
* Smørfjord
* Olderfjord

## Bakgrunnsstoff

* NAFs Vegbok: Olderfjord &ndash; Honningsvåg &ndash; Nordkapp vegrute E69: *Nordover langs austkysten av Porsangerhalvøya, over sundet til Magerøy og vidare til Nordkapp.*
Fylkesveg 7740

**Fylkesveg 7740** i Troms går mellom Ervika i Harstad kommune og Borkenes i Kvæfjord kommune. Ved kommunegrensa passerer vegen Nupen, som er kjend for utsikta mot midnattssola. Vegen er 28,1 km lang.

Fram til 2019 hadde vegen nemninga fylkesveg 1 i Troms.

## Kommunar og knutepunkt

* Ervika
* frå Høgda til Aun
*Skjærstad
*Nupsneset

* frå Borkenes til Øynes på Kveøy, ferje frå Borkenes til Hokland
* frå Borkenes til  i Gåra

## Kjelder

## Bakgrunnsstoff
Fylkesveg 51 i Troms

**Fylkesveg 51 i Troms** går mellom Hov og Stordal i Tromsø kommune. Vegen er 31,7 km lang.

## Kommunar og knutepunkt

* Hov
* frå Sjursnes til Skarmunken
*Endepunkt Stordal

## Bakgrunnsstoff
Fylkesveg 55 i Troms

**Fylkesveg 55 i Troms** går mellom Sandvika og Sommarøy i Tromsø kommune. Vegen er 5,1 km lang.

## Kommunar og knutepunkt

* Sandviksletta
* Sommarøybrua (522 m)
*Kommunal veg frå Sommarøy via  Hillesøybrua (80 m) til Hillesøy (0,8 km)

## Bakgrunnsstoff
Fylkesveg 58 i Troms

:*Sjå òg [[fylkesveg 58|fylkesveg 58 (fleirtyding)]]*.
**Fylkesveg 58 i Troms** går mellom Finnvik og Vengsøya i Tromsø kommune.

Trasear: Finnvik – Bellvika (10,5 km), Vengsøy ferjekai – Myreng (0,3 km)

## Kommunar og knutepunkt

* Finnvik
* Sørskartunnelen (770 m)
*Arm frå Lyfjord til Skulsfjord (3,6 km)
* Ferje frå Bellvika
*til Vengsøya
*Endepunkt Myreng

## Bakgrunnsstoff
Fylkesveg 7756

**Fylkesveg 7756**  går mellom Bjørnrå og Grøtavær på Grytøya i Harstad kommune. Vegen er 15,4 km lang.

Vegen var tidlegare fylkesveg 15 (Fv15) i Troms.

## Kommunar og knutepunkt
Fylkesveg 2 i Troms

:*Sjå òg [[Fylkesveg 2|fylkesveg 2 (fleirtyding)]]*.
**Fylkesveg 2 i Troms** går mellom Høgda og Ytter-Aun i Harstad kommune. Vegen er 10 km lang.

## Kommunar og knutepunkt

* Høgda
*Aunfjellet
*Kommunal veg frå Ytter-Aun til Elgsnes (4,1 km) og Inner-Aun (2,7 km)

## Bakgrunnsstoff
Fylkesveg 105 i Troms

:*Sjå òg [[fylkesveg 105|fylkesveg 105 (fleirtyding)]]*.
**Fylkesveg 105 i Troms** går mellom Salen og Øynes i Kvæfjord kommune.

Lengda på strekninga: Borkenes – Borkenes ferjekai 0,2 km. Hokland ferjekai – Hamn – Øynes 7,1 km. Salen – Hamn (Kveøysambandet) 2,4 km.

Ferjestrekninga mellom Borkenes og Hokland, som vart trafikkert av MF «Kveøy», vart avløyst av Kveøysambandet med Kveøybrua, som vart opna 25. september 2010. Ferjekaiene vart rivne sommaren 2011.

## Kommunar og knutepunkt

* Salen
* Kveøybrua (370 m)
*Arm frå Hamn til Hokland ferjekai
**Inga ferje mellom Hokland og Borkenes
**Borkenes ferjekai
**,  Borkenes
*Endepunkt Øynes

## Referansar

## Bakgrunnsstoff
Fylkesveg 184 i Troms

:*Sjå òg [[fylkesveg 184|fylkesveg 184 (fleirtyding)]]*.
**Fylkesveg 184 i Troms** går mellom Minde i Målselv kommune og Nordfjordbotn i Balsfjord kommune. Vegen er 35,3 km lang.

## Kommunar og knutepunkt

* Minde

* frå Aursfjord til  Bukta (24,6 km)
* Nordfjordbotn

## Bakgrunnsstoff
Fylkesveg 211 i Troms

:*Sjå òg [[fylkesveg 211|fylkesveg 211 (fleirtyding)]]*.
**Fylkesveg 211 i Troms** går mellom Skøelv i Sørreisa kommune og Sørfjorden i Dyrøy kommune. Vegen er 42,1 km lang.

## Kommunar og knutepunkt

* Skøelv
*Smørsgård
*Sildvika
* Bjørgatunnelen (1180 m)

*Forstrand
*Moen
*Espenes
* frå Brøstadbotn via  Dyrøybrua til Dyrøyhamn (17,8 km)
* Lauvstad i Brøstadbotn
* frå Bergan til Brøstadbotn ferjekai (0,1 km)
*Hundstrand
*Kastneshamn
*Faksfjord
*Endepunkt Sørfjorden

## Bakgrunnsstoff
Riksveg 83

**Riksveg 83** (**Rv83**) i Troms går mellom Harstad og Tjeldsund bru. Vegen går frå Harstad langs Vågsfjorden og Tjeldsundet til Leikvikhamn ved Tjeldsundbrua.

Vegen gjekk tidlegare frå Langvassbukt i Kvæfjord, strekninga mellom Langvassbukt og Harstad vart omklassifisert til fylkesveg frå 1. januar 2010, sjå fylkesveg 83.

## Kommunar og knutepunkt
### 

*   Bergseng
*  Hagebyvegen frå Sama til Ringberg (Trondenes) (3,3&nbsp;km)
* Harstad →  Hurtigruten, biler kan tas med.
*  Lokket tunnel (115 m)
*  frå Harstadbotn til Ytre Gangsås (2,4&nbsp;km)
*  Gangsås, →  ferje til Sørrollnes
*  frå Kilamyra til Blomjoten (5,2&nbsp;km)
*  Mølnåstunnelen (415 m)
*  Blomjoten
*  frå Sørvik til Straumen
*   Leikvikhamn

## Bakgrunnsstoff
Fylkesveg 84

**Fylkesveg 84** (**Fv84**) i Troms går mellom Lavangen kommune og Sørreisa kommune. Vegen er 81,4 km lang.

Før 1. januar 2010 var vegen riksveg. Etter at forvaltingsreforma trod i kraft har han status som fylkesveg.

## Kommunar og knutepunkt
###### 

* Fossbakken
* frå Tennevoll til  Årstein i Gratangen kommune (46,9 km)

* frå Laberget til Lavangsnes (20,3 km)
* Sjøvegan
* frå Skårvik til Haugli (12,8 km)
*Arm frå Medby til Salangsverket (0,9 km)
* Myre i Salangen

* Evertmoen

* frå Skøelv til  Brøstadbotn og Sørfjorden i Dyrøy kommune
* frå Sørstraumen til Øvermoen (4,2 km)
* Sørreisa

## Bakgrunnsstoff
Fylkesveg 86

**Fylkesveg 86** (**Fv86**) går mellom Målselv kommune og Torsken kommune. Han tar av frå E6 ved Andselv og går via Sørreisa, Finnfjordbotn, Finnsnes og Gisundbrua over til Silsand på Senja, så gjennom Svanelvdalen ut til Torsken på ytre Senja. Ved Finnsæter i Berg kommune passerer ein Senjatrollet. Vegen er 110 km lang.

Før 1. januar 2010 var vegen riksveg. Etter at forvaltingsreforma tredde i kraft har han status som fylkesveg.

## Kommunar og knutepunkt
### 

* Endepunkt Torsken
* Arm til Gryllefjord (1,9 km) og  ferje til  Andenes (2 turar/dag, berre sommarstid, 2 timar) 
* Ballesvik

*  Hamntunnelen (27 m)
*  Straumen bru (140 m) 
*  Straumsbotn

*  frå Svanelvplassen til Grunnfarnes i Torsken kommune
*  frå Svanelvmo til  Rye (6,3 km) 
*  frå Sørli til  Kvannåsen i Lenvik (11,5 km)

* Kommunal veg frå Vegstad til  Grasmyrbotn (9,5 km)
* Høglia
*  Islandsbotn
Gjennom Silsand og Laukhella som Laukhellaveien
*  Silsand
*  Gisundbrua (1147 m)
*  frå Nygård til  Tennskjær
Til Finnsnes sentrum som Strandveien
Gjennom Finnsnes sentrum som Storgata
* Finnsnes →  Hurtigruta, bilar kan takast med.
*  Finnfjordbotn
* Finnfjord

*  frå Hemmingsjord til  Engerud i Målselv kommune (11,3 km)
Før Sørreisa sentrum som Storveien
*  Sørreisa
Etter Sørreisa sentrum som Nordsiveien

*   Andselv

## Bakgrunnsstoff
* Ferjeruter i Nordland
Fylkesveg 87

**Fylkesveg 87** (**Fv87**) går mellom Elverumskrysset i Bardu kommune og Øvergård i Balsfjord kommune. Vegen er 76,6 km lang.

Før 1. januar 2010 var vegen riksveg. Etter at forvaltingsreforma tredde i kraft fekk status som fylkesveg.

## Kommunar og knutepunkt
###### 

* Elverom

* frå Nytrøa til  Bardufoss (5,3 km) → 
* frå Istindli til  Målselvfossen (3,9 km)
* frå Kyrkjesnesmoen til Bjørkmoen (18,8 km)
* Rundhaug bru (95 m)
* Rundhaug
* Øverbygd
* Takelv bru (ca. 40 m)
* frå Holt til Høgskarhus (21,3 km)
* frå Tamok bru til Tverrelvmo (16,4 km)

* Øvergård

## Bakgrunnsstoff
Fylkesveg 91

:*Sjå òg [[fylkesveg 91 (fleirtyding)]]*
**Fylkesveg 91** (**Fv91**) går mellom Olderdalen i Kåfjord kommune og Fagernes i Ramfjorden i Tromsø kommune. Vegen er 45,9 km lang utanom ferjestrekningane.

Før 1. januar 2010 var vegen riksveg. Etter at forvaltingsreforma trod i kraft har han status som fylkesveg.

## Kommunar og knutepunkt
### 

*  Olderdalen
*  Ferje frå Olderdalen 

* til Lyngseidet (1 tur/time, 35 min)
*  frå Lyngseidet til Koppangen (17,1 km)
*  Lyngseidet
*  Garfjelltunnelen (162 m)
*  Storuratunnelen (320 m)
*  frå Svensby til Russelv
*  Ferje frå Svensby

* til Breivikeidet (1 tur/time, 20 min)
*  frå Hov til Stordal
*  Fagernes

## Bakgrunnsstoff

* Ferjeinfo Lyngseidet-Olderdalen
* Ferjeinfo Svensby-Breivikeidet
* Bjørklids Ferjerederi AS  (trafikkerer de to ferjesambandene på riksveg 91)
Geir Moen

**Geir Anders Moen** () er ein tidlegare friidrettsutøvar frå Moss. Han var medlem i Moss Idrettslag.

Dei beste prestasjonane hans kom under europameisterskapen i friidrett i 1994, då han vann 200 meter og tok sølv på 100 meter. For desse prestasjonane fekk han Aftenpostens Gullmedalje. I 1995 blei han verdensmeister på 200 meter innandørs. 

Geir Moen dominerte norsk sprint i ei årrekke. I løpet av karrieren tok han 18 individuelle NM-titlar utandørs, den første i 1988 på 200 meter. 14 år seinare, i 2002, vann han både 100 og 200 meter.

Moen sine personlege rekordar er 10,08 sekundar på 100 meter og 20,17 sekundar på 200 meter. 10,08 på 100 meter var norsk rekord i elleve år fram til 7. august 2007, då den vart slått av norsk-gambiske Jaysuma Saidy Ndure med tida 10,07. 200 meter-tida var også norsk rekord, fram til Ndure den 23. september 2007 sette ny norsk rekord med 19,89 under verdscupfinalen i friidrett i Stuttgart, også den rekorden stod i 11 år.

## Kjelder
Koordinatoren

***Koordinatoren*** er ei norsk partipolitisk uavhengig nettavis som starta opp 17. november 1998. Ho vende seg i hovudsak til undervisningssektoren. *Koordinatoren* har i dag ein redaksjonsstab på tre personar. Den er ikkje finansiert av reklame, men er avhengig av støtteordningar og frivillige bidragsytarar.

Kordinatoren presenterer i hovudsak kulturelt og historisk materiale.

## Redaksjon
* Ansvarleg redaktør er Liv Wenger

## Sjå òg
* Norske nettaviser

## Bakgrunnsstoff
* Koordinatoren 
* Koordinatoren på Utdanning.no 
* Koordinatoren på skolenettet.no
Göppingen

**Göppingen** er ein by sør i Tyskland i delstaten Baden-Württemberg med om lag 60&nbsp;000 innbyggjarar. Byen høyrer til regionen Stuttgart. Han ligg ved foten av fjellet Hohenstaufen i dalen til elva Fils.

## Historie
Byen vart visstnok grunnlagd av ein alemannisk leiar kalla Geppo ein gong på 200- eller 300-talet. Ein katastrofal bybrann 25. august 1782 øydela det meste av byen, men vart bygd opp att like etter. Industrialiseringa på 1800-talet gjorde byen til eit industrisenter med selskap som Märklin og Schuler.

## Folk
Fotballspelaren Jürgen Klinsmann er fødd i Göppingen.

## Kjelder

**Denne artikkelen bygger på «[[:en:Göppingen|Göppingen]]» frå ,  den 27. juni 2007.*  

## Bakgrunnsstoff

*